285 



ved i flere Tilfælde mindre Korrektioner og Forbedringer 

 have været nødvendige. 



Om vore Ferskvands- og Landarters Udbredning kan 

 dette Arbejde kun give meget ufuldstændig Besked; thi her- 

 til er Materialet for sparsomt og bærer for meget Præg af 

 den Tilfældighed, hvormed Indsamlingerne ere foretagne. 

 Ligeledes vil Arternes Antal selvfølgelig i høj Grad forøges, 

 naar gjennemførte Indsamlinger foreligge; derom vidne de 

 mange, ikke tidligere fundne Arter, som jeg ved et Par Aars 

 Samlen har truffet. Dog er jeg tilbøjelig til at antage, at 

 kun meget faa af de Slægter, som virkelig findes repræsen- 

 terede i Danmark, ikke ere komne med. 



De marine Arters Forekomst og Udbredningsforhold, som 

 i højere Grad end de øvriges forekomme mig at have Krav 

 paa Interesse, kunne i alt Fald for de vigtigste Arters Ved- 

 kommende anses for at være fastslaaede i store Træk; dog 

 mangler endnu meget til en udtømmende Skildring. Lige- 

 ledes maa det antages, at de fleste virkelig forekommende 

 Arter ere komne med. At Forholdene her stille sig saa 

 relativt gunstigt, skyldes væsentligst det Materiale, som er til- 

 vejebragt ved Dr. Kol der up Ro s en vin ges fleraarige, 

 planmæssige Indsamlinger af danske Havalger, og jeg har 

 ved Bearbejdelsen af dette sammenlignet med det øvrige til- 

 stedeværende i høj Grad maattet sande Fordelene ved, dels 

 at et sligt større Materiale stammer fra den sammes Ind- 

 samlinger, dels at nøjagtige Steds- og Forekomstangivelser 

 staa til Disposition. Ogsaa af disse Grunde har Beskjæftigel- 

 sen med de marine Arter haft større Interesse og Tilfreds- 

 stillelse for mig, og bedre Resultater have kunnet opnaas. 



Jeg skal nu angive de Afgrænsninger mellem de forskjellige 

 Dele af vore Farvande, jeg har valgt ; iøvrigt afvige de næppe 

 fra den sædvanligt benyttede Inddeling. Kattegat af- 

 grænses ved følgende Linier: Skagen — Marstrand, Gilbjerg- 

 hoved — Kullen, Refsnæs— Fyens Hoved, Bjørnsknude — Æbelø. 

 Øresund: Gilbjerghoved— Kullen , Stevns Klint— Falsterbo. 



